དེ་དག་ལ་བསམས་ན་སྐྱུད་ཐབས་མེད་པ་ཞིག་སྟེ།བོན་གྱི་གསུང་རབ་རྣམས་འབྱུང་ལྔའི་ཞལ་དུ་སྤུར་གཏོར་བཞེན་བསྐུར་མནན་ལྔ་ཇི་འདྲ་བྱས་ཀྱང༌།གཏམ་ཤུལ་དགའ་ཐང་གི་འབུམ་པའི་ཞབས་འོག་ནས་ཐོན་པའི་བོན་དཔེ་ཇི་བཞིན་སྐབས་ཤིག་ལ་སྲོང་བཙན་སྒམ་པོའི་མྱེས་པོའི་ཞལ་འདོན་ཕྱག་བསྟར་མ་དག་ཀྱང་རྙེད་ངེས་པས།དེ་དུས་ཐོན་མི་ཨ་ནུ་དུར་ས་ནས་ངུ་སྐད་འཆོར་ངེས་པར་མ་ཟད།འཛིངས་རྙོགས་སུ་གནས་པའི་ད་ལྟའི་ཆོས་རིག་ལོ་རྒྱུས་ཀྱི་བླ་མཐང་ཡང་བསྒྱུར་ཏེ།ཞང་བོད་ཀྱི་ལོ་རྒྱུས་དངོས་བདེན་རྣམས་སླར་ཡང་འཚོ་བའི་སྲོག་དབུགས་རྒྱས་ཤིང་ཞང་ཞུང་བོན་གྱི་བདེན་པ་རྒྱལ་བར་ངེས་སོ།།།།